शराबियों की बहुतायत वाले पिथौरागढ़ जिले में शराब की दुकानों का उठना कठिन हो रहा है। महकमा फिलहाल किसी तरह दैनिक आधार पर इन दो दुकानों को संचालित करने को विवश है। देशी शराब की दो दुकानों के नहीं उठने से हर रोज की बिक्री के टैक्स में भी 30 प्रतिशत कमी हो रही है, जिससे 34 हजार रुपये से अधिक सरकारी राजस्व का हर दिन नुकसान हो रहा है। आबकारी निरीक्षक गोपाल राम आर्या के मुताबिक पिथौरागढ़ और डीडीहाट की देशी शराब की दुकानों की 12 जून को लॉटरी कराई जाएगी। इस तिथि को भी नहीं उठने पर 14 जून को फिर लॉटरी होगी। इन दुकानों को अब कुल राजस्व के 70 प्रतिशत पर उठाया जाएगा। यह दुकानें 15 जून से अगले साल 31 मार्च तक के लिए दी जाएंगी।